**Onoarea**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ai prieteni şi să fii trădat?

de multe ori s-a întâmplat...

ei - trădătorii, dragii mei,

pot fi consideraţi mişei.

Să-ţi pierzi încrederea nu-i greu,

de aceea tu gândeşte,

că-n timp, tot ce ai adunat

în van se risipeşte.

Încrederea de-i înşelată,

onoarea le va fi pătată

şi orice vor face apoi,

ramân cu stropii de noroi!

Pedeapsa este exemplară,

viaţa-ntreagă - o povară;

nu vă miraţi, dacă-ntr-o zi,

prieteni nu vor mai găsi.

Este umila mea părere,

vă rog, să reflectaţi,

orice s-ar întâmpla în viaţă,

onoarea s-o păstraţi!